**Λιβαδειά 1 /3/2022**

**ΑΠΟΣΠΑΣΜΑ**

Από το πρακτικό της αριθμ.2021-4ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **14**

**ΘΕΜΑ: Εκδοση ψηφίσματος καταδίκης της Ρωσική εισβολής στην Ουκρανία**

Στη Λιβαδειά σήμερα την 28η Φεβρουαρίου 2022, ημέρα Δευτέρα και ώρα 18:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **3004/24-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τόλιας Δημήτριος  |
|  |  Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ  | 3 | Καράλης Χρήστος  |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 | Πούλος Ευάγγελος |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  |  8 | Σπυρόπουλος Δημοσθένης |
|  | Μερτζάνης Κων/νος  |   |  |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   |  |
|  |  Πούλου Παναγιού (Γιώτα)  |   |  |
|  | Γαλανός Κων/νος  |  | Οι οποίοι δεν παρευρέθησαν αν και κλήθηκαν νόμιμα |
|  | Καπλάνης Κων/νος  |  |  |
|  | Φορτώσης Αθανάσιος (Απών από 1-8 ΘΗΔ) |  |  |
|  | Κοτσικώνας Επαμεινώνδας   |   |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
| **19)**  | Γερονικολού Λαμπρινή (Απούσα από 1-8 ΘΗΔ) |  |  |
| **20)**  | Τσιφής Δημήτριος |  |  |
| **21)** | (Απών από 1-8 ΘΗΔ) |  |  |
| **22)** | Καραμάνης Δημήτριος |  |  |
| **23)** | Πλιακοστάμος Κων/νος (Απών από 1ο ΕΗΘΔ & 1-8 ΘΗΔ) |  |  |
| **24)** | Τουμαράς Βασίλειος |  |  |
| **25)** | Κατής Χαράλαμπος (Απών από 1& 2 ΘΕΗΔ) |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης, ο οποίος αποχώρησε στο 2ο ΘΗΔ.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ζήτησε το λόγο ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ ΛΙΒΑΔΕΙΑΣ» *,* δημοτικός σύμβουλος κ. Κοτσικώνας Επαμεινώνδας , για να θέσει προς συζήτηση ως εκτός ημερήσιας διάταξης θέμα πρόταση ψηφίσματος **καταδίκης της Ρωσική εισβολής στην Ουκρανία**

 **Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

 Με ομόφωνη απόφασή του το Δημοτικό Συμβούλιο δέχθηκε ομόφωνα το κατεπείγον του θέματος και την συζήτησή του ως πρώτο θέμα της ημερήσιας διάταξης.

Η Πρόεδρος του Δημοτικού Συμβουλίου έδωσε το λόγο στον κ. Κοτσικώνα ο οποίος διάβασε το παρακάτω ψήφισμα

Το Δημοτικό Συμβούλιο του Δήμου Λεβαδέων καταδικάζει απερίφραστα τη Ρωσική εισβολή, την πολεμική σύγκρουση στην Ουκρανία.

Πρόκειται για πόλεμο ιμπεριαλιστικό, αποτέλεσμα της όξυνσης των ανταγωνισμών ανάμεσα σε δύο αντιμαχόμενα στρατόπεδα. Στο επίκεντρό του έχει τις σφαίρες επιρροής, τα μερίδια των αγορών, τις πρώτες ύλες, τα ενεργειακά σχέδια και τους δρόμους μεταφοράς.

Ο πόλεμος, ο θάνατος και η καταστροφή που προκαλεί, αποτελούν τη συνέχιση της ίδιας πολιτικής, των καπιταλιστικών ανταγωνισμών, όταν αυτοί δεν μπορούν πια να επιλυθούν με διπλωματικά - πολιτικά μέσακι εύθραυστους συμβιβασμούς.

Οι λαοί είναι οι μόνοι κυρίαρχοι να χαράξουν την πορεία τους. Να επιλέξουν τον δρόμο τους, μακριά από τα ιδιοτελή συμφέροντα των αστικών τάξεων και των κυβερνήσεων που τις υπηρετούν.

Οι λαοί μπορούν να ορίσουν την τύχη μόνοι τους, χωρίς να παίρνουν θέση με τον ένα ή τον άλλο ιμπεριαλιστή, το ΝΑΤΟ, και την ΕΕ ή τη Ρωσία.

Όχι στον ιμπεριαλιστικό πόλεμο στην Ουκρανία!

Να σταματήσει κάθε εμπλοκή της Ελλάδας!

Να κλείσουν τώρα οι Νατοϊκές βάσεις στη χώρα μας!

 Ακολούθως ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» δημοτικός σύμβουλοςκ. Καραμάνης δήλωσε ότι συμφωνεί με την έκδοση ψηφίσματος αλλά θα ήθελε να γίνουν κάποιες αλλαγές στο λεκτικό του κειμένου προκειμένου να βρίσκει σύμφωνο όλο το Σώμα.

Στη συνέχεια το λόγο πήρε η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» *,* δημοτική σύμβουλος κα Πούλου Γιώτα η οποία δήλωσε ότι η παράταξή της καταδικάζει την βίαιη εισβολή των Ρώσων στο ανεξάρτητο κράτος της Ουκρανίας και βεβαίως είναι υπέρ της ειρηνικής λύσης των διαφορών μεταξύ των λαών .Δήλωσε επίσης ότι είναι ενάντια στην αμυντική βοήθεια που απέστειλε η κυβέρνηση γιατί είναι και αυτό οπλισμός. Η μόνη βοήθεια και εμπλοκή της χώρας μας θα πρέπει να είναι υγειονομική και ανθρωπιστική. Δήλωσε τέλος ότι για να συμφωνήσει με το ψήφισμα που κατέθεσε η «ΛΑΙΚΗ ΣΥΣΠΕΙΡΩΣΗ» θα ήθελε κάποιες αλλαγές στο λεκτικό.

 Τέλος ο κ. Δήμαρχος λαμβάνοντας το λόγο τόνισε ότι η αυτοδιάθεση των λαών κι η εθνική κυριαρχία εκλεγμένων κυβερνήσεων δε μπορεί να τίθενται υπό αμφισβήτηση και είναι υποχρέωση όλων, των Διεθνών  Οργανισμών, της Ευρωπαϊκής Ένωσης και κάθε κράτους μέλους της, να σεβαστούν την Ειρήνη και την ευημερία των λαών . Φυσικά συμφωνεί με την έκδοση ψηφίσματος και πρότεινε στον κ. Κοτσικώνα να γίνουν κάποιες αλλαγές στο λεκτικό προκειμένου να εκδοθεί ως ενιαίο κείμενο «ομόφωνο» που θα εκπροσωπεί όλες τις παρατάξεις.

Απαντώντας ο κ. Κοτσικώνας είπε ότι δεν δέχεται καμμία αλλαγή στο ψήφισμα που κατέθεσε και ζήτησε να τεθεί σε ψηφοφορία

Κατόπιν η Πρόεδρος κάλεσε τα μέλη του Δημοτικού Συμβουλίου να ψηφίσουν σχετικά .

Υπέρ ψήφισαν οι δημοτικοί σύμβουλοι κ.κ 1)Κοτσικώνας Επαμεινώνδας,2) Αρκουμάνης Πέτρος 3) Μπράλιος Νικόλαος 4) Τσιφής Δημήτριος 5) Γερονικολού Λαμπρινή και 6) Αλεξίου Λουκάς.

. Κατά ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης 11)Γιαννακόπουλος Βρασίδας 12) Πούλου Γιώτα, 13) Καπλάνης Κων/νος, 14) Γαλανός Κων/νος 15)Καραμάνης Δημήτριος, 16) Τουμαράς Βασίλειος,17) Φορτώσης Αθανάσιος

Ακολούθως κατατέθηκε από τη Δημοτική Αρχή το παρακάτω ψήφισμα και τέθηκε σε ψηφοφορία

*Το Δημοτικό Συμβούλιο του Δήμου Λεβαδέων καταδικάζει απερίφραστα την Ρωσική εισβολή στην Ουκρανία.*

*Η αυτοδιάθεση των λαών κι η εθνική κυριαρχία εκλεγμένων κυβερνήσεων δε μπορεί να τίθενται υπό αμφισβήτηση, πόσο μάλλον με πολεμική εισβολή σε ξένο έδαφος.*

*Η αναθεωρητική πολιτική της Ρωσικής Κυβέρνησης καταπατά βασικούς πυλώνες του διεθνούς Δικαίου, που προστατεύουν την ειρηνική συνύπαρξη των λαών. Είναι υποχρέωση όλων, των Διεθνών  Οργανισμών, της Ευρωπαϊκής Ένωσης και κάθε κράτους μέλους της, να σεβαστούμε την Ειρήνη και την ευημερία των λαών και να εφαρμόζουμε πολιτικές αλληλεγγύης και ανθρωπιστικής βοήθειας.*

*Το Δημοτικό Συμβούλιο Λεβαδέων συμπαραστέκεται στον αγώνα του Ουκρανικού λαού για ανεξαρτησία και ελευθερία και δηλώνει αλληλέγγυο και έτοιμο να στηρίξει τους πρόσφυγες, αν χρειαστεί.*

*Όχι στον πόλεμο. Ναι στην Ειρήνη.*

*Η Αλληλεγγύη των λαών είναι διαχρονική αξία της Ανθρωπότητας!*

 Κατόπιν η Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά

Κατά ψήφισαν οι δημοτικοί σύμβουλοι κ.κ 1)Κοτσικώνας Επαμεινώνδας,2) Αρκουμάνης Πέτρος 3) Μπράλιος Νικόλαος 4) Τσιφής Δημήτριος 5) Γερονικολού Λαμπρινή και 6) Αλεξίου Λουκάς.

Υπερ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Τσεσμετζής Εμμανουήλ, 3). Σαγιάννης Μιχαήλ, 4) Σάκκος Μάριος,5) Αποστόλου Ιωάννης, 6) Καράβα Χρυσοβαλάντου, 7) Νταντούμη Ιωάννα, 8) Μερτζάνης Κων/νος ,9) Μητάς Αλέξανδρος, 10)Δήμου Ιωάννης 11)Γιαννακόπουλος Βρασίδας 12) Πούλου Γιώτα, 13) Καπλάνης Κων/νος, 14) Γαλανός Κων/νος 15)Καραμάνης Δημήτριος, 16) Τουμαράς Βασίλειος,17) Φορτώσης Αθανάσιος

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* τα ψηφίσματα.
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α) Εγκρίνει την έκδοση του κατωτέρω ψηφίσματος:

Το Δημοτικό Συμβούλιο του Δήμου Λεβαδέων καταδικάζει απερίφραστα την Ρωσική εισβολή στην Ουκρανία.

Η αυτοδιάθεση των λαών κι η εθνική κυριαρχία εκλεγμένων κυβερνήσεων δε μπορεί να τίθενται υπό αμφισβήτηση, πόσο μάλλον με πολεμική εισβολή σε ξένο έδαφος.

Η αναθεωρητική πολιτική της Ρωσικής Κυβέρνησης καταπατά βασικούς πυλώνες του διεθνούς Δικαίου, που προστατεύουν την ειρηνική συνύπαρξη των λαών. Είναι υποχρέωση όλων, των Διεθνών  Οργανισμών, της Ευρωπαϊκής Ένωσης και κάθε κράτους μέλους της, να σεβαστούμε την Ειρήνη και την ευημερία των λαών και να εφαρμόζουμε πολιτικές αλληλεγγύης και ανθρωπιστικής βοήθειας.

Το Δημοτικό Συμβούλιο Λεβαδέων συμπαραστέκεται στον αγώνα του Ουκρανικού λαού για ανεξαρτησία και ελευθερία και δηλώνει αλληλέγγυο και έτοιμο να στηρίξει τους πρόσφυγες, αν χρειαστεί.

Όχι στον πόλεμο. Ναι στην Ειρήνη.

Η Αλληλεγγύη των λαών είναι διαχρονική αξία της Ανθρωπότητας!

**.**

. **Η απόφαση πήρε τον αριθμό 14**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Γαλανός Κων/νος  |  |
| 13 |  | Καπλάνης Κων/νος  |  |
| 14 |  | Φορτώσης Αθανάσιος |  |
| 15 |  |  Κοτσικώνας Επαμεινώνδας |  |
| 16 |  |  Αρκουμάνης Πέτρος |  |
| 17 |  | Μπράλιος Νικόλαος  |  |
| 18 |  |  Τσιφής Δημήτριος |  |
| 19 |  | Γερονικολού Λαμπρινή |  |
| 20 |  | Αλεξίου Λουκάς |  |
| 21 |  | Καραμάνης Δημήτριος  |  |
| 22 |  | Τουμαράς Βασίλειος |  |
|   |  |   |  |
|   |  |  |  |
|   |  |  |  |
|  |  |   |  |
|  |  |   |  |
|  |  |    |  |
|  |  |   |  |
|  |  |   |  |
|  |  |   |  |
|  |  |   |  |
|  |  |   |  |
|  |  |   |  |
|  |  |   |  |